CELEX: 62018TN0548
Language: fi
Date: 2018-09-18 00:00:00
Title: Asia T-548/18: Kanne 18.9.2018 – Helbert v. EUIPO

26.11.2018   
            
            
               FI
            
            
               Euroopan unionin virallinen lehti
            
            
               C 427/85
            
         
      Kanne 18.9.2018 – Helbert v. EUIPO
      (Asia T-548/18)
      (2018/C 427/112)
      Oikeudenkäyntikieli:englanti
      
         Asianosaiset
      
      
         Kantaja: Lars Helbert (Alicante, Espanja) (edustaja: asianajaja H. Tettenborn)
      
         Vastaaja: Euroopan unionin teollisuusoikeuksien virasto (EUIPO)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan avoimen kilpailun EUIPO/AD/01/17 (1) valintalautakunnan 1.12.2017 ja 7.3.2018 tekemät päätökset olla sisällyttämättä kantajaa kilpailun läpäisseiden hakijoiden tietokantaan, sellaisena kuin se on lopullisessa muodossaan, EUIPO:n hylättyä 8.6.2018 kantajan henkilöstösääntöjen 90 artiklan 2 kohdan nojalla tekemän valituksen
               
            
                  —
               
               
                  määräämään EUIPO:n suorittamaan kantajalle unionin yleisen tuomioistuimen harkinnan perusteella vahvistettavan asianmukaisen korvauksen kantajalle valintalautakunnan päätöksen johdosta aiheutuneesta henkisestä kärsimyksestä ja
               
            
                  —
               
               
                  velvoittamaan EUIPO:n korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan valintalautakunnan kokoonpanossa ja jatkuvuudessa on epäsäännönmukaisuuksia, jotka seuraavat avoimia kilpailuja koskevien yleisten sääntöjen 3.1. ja 2.4 kohdan vastaisesti suoraan arvioinnin johdonmukaisuuden puuttumisesta ja yhtäläisiä mahdollisuuksia, yhdenvertaista kohtelua ja arvioinnin objektiivisuutta koskevien periaatteiden noudattamatta jättämisestä
               
            
                  2)
               
               
                  Toinen kanneperuste, jonka mukaan valintalautakunta ei ole suorittanut hakijan vertailua ja jättänyt noudattamatta velvollisuutta noudattaa avoimia kilpailuja koskevien yleisten sääntöjen 2.4 kohdan mukaisia yhtäläisiä mahdollisuuksia, yhdenvertaista kohtelua ja arvioinnin objektiivisuutta koskevia periaatteita.
               
            
                  3)
               
               
                  Kolmas kanneperuste, jonka mukaan kantajan suoriutumisen arvioinnin osalta toteutetussa ”erityiskompetensseja kartoittavassa haastattelussa” on tapahtunut ilmeisiä arviointivirheitä.
               
            
                  4)
               
               
                  Neljäs kanneperuste, jonka mukaan valituslautakunta on jättänyt noudattamatta kilpailun EUIPO/AD/01/17:n kilpailuilmoitusta ja loukannut yhdenvertaista kohtelua, yhtäläisiä mahdollisuuksia ja arvioinnin objektiivisuutta koskevia periaatteita.
               
            
         (1)  EUVL 2017, C 9 A, s. 1